PATVIRTINTA

Kaišiadorių šventosios Faustinos

mokyklos direktoriaus

2019 m. gruodžio 31 d.

įsakymu Nr.V-166

**KAIŠIADORIŲ ŠVENTOSIOS FAUSTINOS MOKYKLOS**

**2020-2022 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Kaišiadorių šventosios Faustinos mokyklos 2020-2022 metų korupcijos prevencijos programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstituciniu veiklos planu, patvirtintu Lietuvos Respublikos Vyriausybės 2015 m. birželio 17 d. nutarimu Nr. 648 „Dėl Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstitucinio veiklos plano patvirtinimo“, Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, reglamentuojančiais korupcijos prevencijos veiklą.

2. Kaišiadorių šventosios Faustinos mokyklos 2020-2022 metų kovos su korupcija programa yra korupcijos prevencijos priemonė, skirta korupcijos prevencijai ir korupcijos pasireiškimo galimybėms mažinti mokykloje.

3. Programos paskirtis – užtikrinti ilgalaikę, veiksmingą ir kryptingą korupcijos prevencijos kontrolę įstaigoje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešą mokyklos darbuotojų veiklą.

4. Programos strateginės kryptys – korupcijos prevencija, antikorupcinis švietimas ir informavimas.

5. Programa grindžiama korupcijos prevencija, visuomenės ir mokyklos darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

6. Programos įgyvendinimą koordinuoja ir kontroliuoja įstaigos vadovo paskirtas asmuo, atsakingas už korupcijos prevenciją ir kontrolę.

**II SKYRIUS**

**VEIKLOS SITUACIJOS ANALIZĖ ANTIKORUPCINIU POŽIŪRIU**

7. Kaišiadorių šventosios Faustinos mokyklos veiklos situacijos analizė atliekama, vadovaujantis strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.

8. Įvertinus aukščiau pateiktus veiksnius, mokykloje korupcija galima šiose veiklos srityse:

8.1. formuojant mokyklos darbuotojų personalą;

8.2. organizuojant ir vykdant viešųjų pirkimų procedūras;

8.3.  organizuojant vaikų maitinimą mokykloje;

8.5.  lėšų tikslinis panaudojimas.

**III SKYRIUS**

**KORUPCIJOS PREVENCIJOS PRINCIPAI**

9. Korupcijos prevencijos programa įgyvendinama vadovaujantis šiais principais:

9.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių laisvių apsaugą;

9.2. visuotinio privalomumo – korupcijos prevencijos subjektais gali būti visis įstaigos darbuotojai;

9.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

9.4. pastovumo – korupcijos prevencijos priemonių veiksmingumo užtikrinamas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV SKYRIUS**

**PROGRAMOS TIKSLAI IR UŽDAVINIAI**

10. Programos tikslai yra:

10.1. atskleisti ir šalinti priežastis bei prielaidas korupcijai mokykloje atsirasti ir plisti. Užkirsti kelią korupcijos atsiradimui, pašalinti veiklos sričių spragas, dėl kurių gali atsirasti sąlygos korupcijai;

10.2. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp administracijos, darbuotojų, šeimų, šalinti priežastis pasinaudoti tarnybine padėtimi;

10.3. plėtoti antikorupcinę kultūrą, siekiant padidinti visuomenės pasitikėjimą ugdymo įstaiga.

11. Korupcijos prevencijos uždaviniai yra:

11.1. užtikrinti efektyvų numatytų priemonių įgyvendinimą;

11.2. nustatyti veiklos sritis, kuriose yra korupcijos pasireiškimo tikimybė;

11.3. antikorupciniu požiūriu vertinti mokyklos įsakymus ir sprendimus;

11.4. įtraukti į korupcijos prevenciją visuomenę ir žiniasklaidą;

11.5. stiprinti bendradarbiavimą su korupcijos prevenciją vykdančiomis institucijomis;

11.6. viešai skelbti informaciją apie korupcijos prevencijos veiksmus ir jų rezultatus.

**V SKYRIUS**

**PROGRAMOS TIKSLŲ IR UŽDAVINIŲ VERTINIMO KRITERIJAI**

12. Programos rezultatyvumas nustatomas vadovaujantis kiekybės ir kokybės rodikliais:

12.1. korupcijos pasireiškimo tikimybės nustatymu mokykloje;

12.2. įvykdytų ir neįvykdytų programos įgyvendinimo priemonių skaičiumi;

12.3. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu.

**VI SKYRIUS**

**PROGRAMOS ADMINISTRAVIMAS**

13. Programai įgyvendinti sudaromas programos įgyvendinimo priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga.

14. Programoje numatytas priemones įgyvendina Kaišiadorių šventosios Faustinos mokyklos direktorius ir programos įgyvendinimo priemonių plane nurodyti vykdytojai:

14.1. darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą mokykloje;

14.2. darbo grupė įgaliota vykdyti korupcijos prevenciją ir jos kontrolę. Pirmininkas kartą per metus, ne vėliau iki einamųjų metų gegužės 30 d. pateikia mokyklos direktoriui ataskaitą apie korupcijos prevencijos programos priemonių plano vykdymą. Ataskaita skelbiama viešai informaciniame stende.

15. Programoje numatytų priemonių įgyvendinimo koordinavimą, korupcijos prevencijos proceso organizavimą bei kontrolę reglamentuoja mokyklos korupcijos prevencijos tvarkos aprašas.

**VII SKYRIUS**

**BAIGIAMOSIOS NUOSTATOS**

16. Šia programa reikiama sumažinti korupcijos pasireiškimo tikimybę Kaišiadorių šventosios Faustinos mokykloje, užtikrinti korupcijos prevencijos vykdymą, padidinti visuomenės pasitikėjimą įstaiga ir teikiamomis paslaugomis.

17. Korupcinė situacija vertinama ir korupcijos programos nuostatos bei jos vykdymo priemonių planas peržiūrimi kas treji metai. Esant būtinybei programa gali būti papildoma.

18. Už šios programos įgyvendinimą paskirti asmenys, nesilaikantys šioje programoje nustatytų reikalavimų, atsako pagal galiojančius Lietuvos Respublikos teisės aktus.